Kiøbenhavns Postrytter, 1786-09-18
Haag, den 9 September. De store Forhaabninger og Forventninger, man stod i om Skydecompagniernes Heltemod i Hattem og Elburg, ere paa den skammeligste Maade blevne til Vand, i det de fleste af dem have smurt Haserne, og ladt deres plumpe Skydegeværer og Patroner efter sig, saa de følgelig ganske have opgivet at bruge Vaaben for Fremtiden. Det var ogsaa virkelig et Raserie, at Mennesker allene kunde falde paa den Tanke, at ville holde sig i saa aaben en Plads som Hatten er, og at Borgere fra andre nærliggende og fierne Stæder trak i Hundredetal hen, for at understytte et saa rusende Jndfald. Den Skade og Ødelæggelse, Borgerne i Hattem selv have anrettet, for at sætte sig i Forsvarstand, er virkelig i sit Slags stor. Alle Træer, levende Gierder, Buskatser, Hauger, Lyststeder &c. rundt omkring Hattem have de taget bort, og giort hele Egnen til en har Slette. De have stoppet den liden Flod Strenk, og derved, saa meget mueligt, sat alting under Vand. De have med megen Møie opkastet Brystværn og Batterier, og alt dette, for at løbe bort ved de første Kanonskud, hvorhos de endda, for at fordærve alt hvad de kunde, have, førend løb de bort, fornaalet deres egne Kanoner. Arvestadtholderens Uvenner lade nu intet være uforsøgt, for at forestille denne af Staterne af Geldern anbefalede Expedition ret forhadt, omendskiønt Hs. Durchl. havde føiet den menneskekiærlige befaling til: "Jkke at udgyde noget Blod herved, uden i det alleryderste Nødsfald. De sige, Prindsen havde først overdraget denne Expedition til Baron von Bentink, men denne havde svaret: "At han var til Hs. Durchls Tieneste i alle andre Tilfælde, kun ikke, naar hans Medborgeres Blod skulde udgydes, og derpaa havde Prindsen betroet Oberste von Plettenberg Expeditionen. Videre fortæller man, der havde været 3 Deputerede fra Overyssel paa Slottet Lov, for at giøre Arvestadtholderen Forestillinger imod denne Expedition; men Hs. Durchl. havde svaret med Ligegyldighed: Han vilde udføre Staterne af Gelderns Befalinger. Stæderne Hattem og Elburg skulde tage imod Tropper, eller forvandles til en Steenhob Da den nye Magistrat i Ytrecht befrygter, Expeditionen imod Hattem og Elburg kunde maaskee blot være en List, for ved denne Leilighed at overrumple deres Stad, saa sende de trechtske Borgere omkring til Skydecompagnierne i de andre Stæder, med Begiering om Hielp, hvilken ogsaa her og der giør Virkning. Endogsaa fra Rotterdam ere i disse Dage 3 Compagnier Borgerskytter, i alt 100 til 120 Mand, under Borgercapitains van Zynedrechts Command, afgangne paa 4 Skøiter til Precht, for at hielpe til at forsvare denne Stad. De skulle leve og fegte der paa Rotterdams Bekostning. Ligesaa ere fra Dortrecht 30 Skul ter brudte op til Ytrecht; og den Patriotiske Forsamling af Regenter, som nyelig, 79 Hoveder stærk, var forsamlet i Amsterdam, er ogsaa kommen sammen her, og har for det første udsat Halvdelen af sin Kasse, eller af sin Fond for Fædrenelandet, til personlig Understøttelse for dem, som angribes ved militair Magt. Saa har og den Forsamling af Deputerede fra alle bevæbnede Hollandske Borgercorpser, som Natten imellem den 6te og 7de hujus holdtes i Leiden, besluttet: At udnævne en Commission af 9 forsigtige og paalidelige Personer, som skal regulere den personlige Bistand, man vil giøre de af Soldatesken angrebne Borgerskaber, og indrette samme paa en regelmæssig Fod.